Hoër metaalpryse skep opsies vir Implats planne - Solidariteit WêreldSolidariteit Wêreld
Tuis › Soldeer › Hoër metaalpryse skep opsies vir Implats planne
Hoër metaalpryse skep opsies vir Implats planne
BusinessLive berig dat hoër pryse vir die metale wat deur Impala Platinum (Implats) geproduseer word, aan die maatskappy groter buigsaamheid gee ten opsigte van die wyse waarop sy herstrukturering benader gaan word – ʼn proses waartoe die direksie hulle onwrikbaar verbind het, aldus die HUB Nico Muller.
Hoewel die prys van platinum onder druk gebly het, het die sterk stygings in die sustermetale palladium en rodium ʼn mate van verligting vir die Suid-Afrikaanse bedryf gebring. Daar is ook hoop dat die platinumprys oor die volgende jaar of twee sal herstel.
Die werk wat Implats tot dusver met sy myne gedoen het, tesame met ʼn verbeterde gemiddelde prys vir die platinumgroepmetale (PGM’s), bied aan die maatskappy ongewone buigsaamheid in die implementering van sy herstruktureringstrategie, sê Muller. Implats het verlede Augustus ʼn herstruktureringsproses ten bedrae van R2,7 miljard wat oor twee jaar sal strek, by sy nie-winsgewende Rustenburg-aanleg uiteengesit. Dit behels die afskaffing van tot 13 000 poste en die sluiting of verkope van 5 van sy 11 myne om die poste van 27 000 mense te red.
Die meeste van daardie poste sal oorskuif saam met bates wat vir nuwe eienaars geoormerk is. Hoewel die lewensverwagting van skagte 1 en 9 kort is en waarskynlik nie belangstelling sal uitlok nie, wat beteken dat albei binnekort gesluit sal word, word skagte 12 en 14, wat ʼn langer lewensverwagting het en as ʼn gekombineerde eenheid bedryf kan word, nou aantrekliker.
Muller sê daar is groter buigsaamheid en meer opsies tot hulle beskikking en soos ʼn groter verskeidenheid opsies na vore kom, met ʼn verhoogde waarde-aanbod vir hul aandeelhouers en belanghebbendes, sal hulle dit oorweeg en moontlik implementeer. Weens korttermynvariasies in mark- of bedryfsprestasie is hulle nie van voorneme om strategiese besluit te neem wat van hul doelwitte afwyk nie.
Die samesprekings tussen Implats en die nabygeleë Sibanye-Stillwater om die lewensverwagting van Skag 1 te verleng deur in Sibanye se hulpbronne in te myn, het intussen doodgeloop.